CELEX: 32015D1752
Language: lt
Date: 1443484800000
Title: 2015 m. rugsėjo 29 d. Komisijos įgyvendinimo sprendimas (ES) 2015/1752, kuriuo iš dalies keičiamas Įgyvendinimo sprendimas 2013/426/ES dėl priemonių, skirtų neleisti afrikinio kiaulių maro virusui patekti į Sąjungą iš tam tikrų trečiųjų šalių ar jų teritorijų dalių, kuriose ta liga nustatyta, kuriuo panaikinamas Sprendimas 2011/78/ES (pranešta dokumentu Nr. C(2015) 6519) (Tekstas svarbus EEE)

1.10.2015   
            
            
               LT
            
            
               Europos Sąjungos oficialusis leidinys
            
            
               L 256/17
            
         KOMISIJOS ĮGYVENDINIMO SPRENDIMAS (ES) 2015/1752
   2015 m. rugsėjo 29 d.
   kuriuo iš dalies keičiamas Įgyvendinimo sprendimas 2013/426/ES dėl priemonių, skirtų neleisti afrikinio kiaulių maro virusui patekti į Sąjungą iš tam tikrų trečiųjų šalių ar jų teritorijų dalių, kuriose ta liga nustatyta, kuriuo panaikinamas Sprendimas 2011/78/ES
   
      
         (pranešta dokumentu Nr. C(2015) 6519)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   kadangi:
   
               (1)
            
            
               afrikinio kiaulių maro virusas yra labai užkrečiama mirtina naminių kiaulių ir šernų virusinė infekcija, kuri gali greitai išplisti, visų pirma per produktus iš užkrėstų gyvūnų ir užkrėstus daiktus;
            
         
               (2)
            
            
               dėl afrikinio kiaulių maro padėties Rusijoje ir Baltarusijoje Komisija priėmė Įgyvendinimo sprendimą 2013/426/ES (2), kuriuo nustatomos priemonės, kuriomis, be kitų dalykų, siekiama užtikrinti, kad į Sąjungą iš šių dviejų valstybių įvažiuojančios gyvuliams skirtos transporto priemonės, kuriomis vežti gyvi gyvuliai ir pašarai, būtų tinkamai išvalomos ir dezinfekuojamos;
            
         
               (3)
            
            
               atsižvelgiant į pastarojo meto pranešimus apie afrikinio kiaulių maro protrūkius Ukrainoje, Įgyvendinimo sprendimu 2013/426/ES nustatyti valymo ir dezinfekavimo reikalavimai turėtų būti taikomi ir iš Ukrainos į Sąjungą įvažiuojančioms transporto priemonėms;
            
         
               (4)
            
            
               todėl Įgyvendinimo sprendimo 2013/426/ES I priede nustatytas trečiųjų šalių ir jų teritorijų dalių, kuriose nustatytas afrikinio kiaulių maro virusas, sąrašas turėtų būti atitinkamai iš dalies pakeistas;
            
         
               (5)
            
            
               Įgyvendinimo sprendimas 2013/426/ES taikomas iki 2015 m. gruodžio 31 d. Atsižvelgiant į nepalankią su afrikiniu kiaulių maru susijusią padėtį Sąjungos kaimyninėse šalyse ir į afrikinio kiaulių maro epidemiologiją bei Sąjungoje dėl šios ligos taikomas priemones, tikslinga šį laikotarpį pratęsti iki 2019 m. gruodžio 31 d.;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2013/426/ES I priede po žodžio „Rusija“ įterpiamas žodis „Ukraina“.
   2 straipsnis
   Įgyvendinimo sprendimo 2013/426/ES 4a straipsnis pakeičiamas taip:
   
      „4a straipsnis
      Šis sprendimas taikomas iki 2019 m. gruodžio 31 d.“
   
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. rugsėjo 29 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 24, 1998 1 30, p. 9.
   
      (2)  2013 m. rugpjūčio 5 d. Komisijos įgyvendinimo sprendimas 2013/426/ES dėl priemonių, skirtų neleisti afrikinio kiaulių maro virusui patekti į Sąjungą iš tam tikrų trečiųjų šalių ar jų teritorijų dalių, kuriose ta liga nustatyta, kuriuo panaikinamas Sprendimas 2011/78/ES (OL L 211, 2013 8 7, p. 5).